Protokoll fra sentralstyremøte 12/20

Norges Blindeforbunds Ungdom

Tid: Lørdag 12. desember 2020

Møtestart: 09:00 Møteslutt: 14:00

Til stede: Kristoffer Lium, Lena Gimse, Silje Solvang, Isabel Engan, Christian Thon, Ida Sødahl Utne, Mariam Tartusy

Administrasjonen: Hanne Røksund Johannesen (på sak 147/20)

**Ordstyrer**: Isabel Engan / Kristoffer Lium

**Referent**: Silje Solvang / Isabel Engan

Innholdsfortegnelse

[SAK 140/20 Godkjenning av innkalling og saksliste 2](#_Toc58058147)

[SAK 141/20 Zoom-møter 2021 2](#_Toc58058148)

[SAK 142/20 Regionene rundt 2](#_Toc58058149)

[SAK 143/20 Orienteringer 2](#_Toc58058150)

[SAK 144/20 NBfU i media og sosiale medier 2](#_Toc58058151)

[SAK 145/20 Prosjekter 2](#_Toc58058152)

[SAK 146/20 Brevet fra øst 3](#_Toc58058153)

[SAK 147/20 Nordisk leir 2021 3](#_Toc58058154)

[SAK 148/20 Tabu-konferansen og spark VM 2021 3](#_Toc58058155)

[SAK 149/20 Zoom-møter 2021 3](#_Toc58058156)

# 

# SAK 140/20 Konstituering

Isabel Engan valgt som ordstyrer

Silje Solvang valgt som referent

# SAK 141/20 Godkjenning av innkalling og saksliste

**Vedtak:** Innkallingen og sakslista ble godkjent

# SAK 142/20 Regionene rundt

Regionkontakt Lena redegjorde for aktivitetene i regionene. Flere av regionene har i høst fått innvilget prosjektsøknader av LNU Aktivitetsstøtta til sommer- og høstarrangementer i 2021. Sentralstyret applauderer alt arbeid regionene gjør, til tross for at det er en demotiverende tid for alle, når vi ikke er sikre på når vi kan begynne å arrangere aktiviteter for medlemmene igjen.

Lena får ansvar for å innhente datoer for regionenes årsmøter, slik at Sentralstyret har mulighet til å stille på så mange som mulig digitalt eller fysisk.

**Vedtak**: Styret applauderer alt det gode arbeidet regionene gjør. Lena sjekker opp årsmøtedatoer og styret tar saken til orientering.

# SAK 143/20 Orienteringer

Silje redegjorde for Blindeforbundets landsstyremøte.

Silje Redegjorde for BPA innspillsmøte.

Isabel redegjorde for skriving av artikkel til Blindeforbundets medlemsblad.

Mariam redegjorde for høring til FN.

Ida orienterte neste års nasjonale punktskrifts konferanse skal ha hovedtema «Opplæring»

**Vedtak:** Tas til orientering

# SAK 144/20 NBfU i media og sosiale medier

Silje og Christian redegjorde for aktiviteten rundt NBfU sin julekalender og aktiviteten på sosiale medier den siste tiden. Instagram har nå 2 069 følgere (oppgang på 60 følgere fra forrige styremøte) og Facebook har 1 547 følgere (oppgang på 2 likes siden forrige styremøte) og 1 523 likes (oppgang på 2 følgere siden forrige styremøte).

**Vedtak:** Tas til orientering.

# 

# SAK 145/20 Prosjekter

Silje redegjorde for filmprosjektet. Alle filmene er nå ferdigstilt. Romjulen skal brukes til å annonsere fyrverkerifilmen og bruke midler på å fremme den i sosiale medier. Christian, Irene Elise og Silje skal etter nyttår lage en strategi på hvordan vi skal promotere de to siste filmene på best mulig måte.

Christian redegjorde for podcastprosjektet: To av episodene er spilt inn og det planlegges å legges ut episoder fra februar. Helgen 15. – 17. januar skal brukes til å spilles inn to nye podcastepisoder. Regionene har mottatt mail om opprettelse av referansegruppe til Podcastprosjektet som vi håper å få på plass veldig snart.

**Vedtak:** Tas til orientering.

# SAK 146/20 Brevet fra øst om endring av frifondmidlene

Sentralstyret mottok 11. november et brev fra region øst om å se på muligheten til å fordele frifondmidlene på en annen måte enn hva som blir gjort i dag. Styret tok en diskusjon på det. Sentralstyret er opptatt av å legge forholdene til rette for å opprettholde levedyktige regioner i lang tid fremover. Derfor skal denne ordningen vurderes av et utvalg som skal fremme et nytt forslag til fordeling av frifondmidlene innen 1. august 2021. Silje i samarbeid med kontoret får ansvar for å finne medlemmer til utvalget. Det legges føringer om at utvalget skal bestå av medlemmer fra flere regioner. Hvis det blir en endring på frifondmidlene, vil ikke dette skje før i 2022.

**Vedtak:** Innen 1. august 2021 skal et utvalg bestående av fire personer fra forskjellige regioner fremme forslag til ny frifondfordeling. Det oppfordres til å oppsøke andre organisasjoner for å se hvordan de fordeler frifondmidlene. En eventuell endring vil såfall ikke skje før i 2022.

# SAK 147/20 Nordisk leir 2021

Styret tok en diskusjon på nordisk leir. Slik det er nå synes vi det er vanskelig å vite når det åpnes opp for «unødvendige utenlandsreiser» og dermed vanskelig å vite om vi kan gjennomføre Nordisk leir. Silje har søkt LNU herreløs arv om 200 000kr til å arrangere en leir for norsk synshemmet ungdom dersom Nordisk leir ikke lar seg gjennomføre. Styret tok en diskusjon på dette og ser det som urealistisk at nordisk leir 2021 vil bli gjennomført. Isabel og Mariam får ansvar for å kontakte de andre landene og forklare situasjonen innen 1. februar slik at de andre landene får vite dette så fort som mulig. Styret diskuterte muligheten for å arrangere en norsk leir. Vi ønsker å unngå sommerferien, for og ikke kollidere med Blindeforbundets leirer. Styret skal frem mot neste styremøte vurdere andre aktuelle tidspunkter.

**Vedtak**: Styret vedtar og allerede nå avlyse Nordisk leir 2021. Isabel Engan og Mariam Tartusy får ansvar for å formidle dette til de andre landene. Tas til orientering.

# SAK 148/20 Tabu-konferansen og spark VM 2021

Lena har hørt med Solvik om antall plasser, de kan tilby oss 20 plasser totalt på Tabu konferansen. Styret vedtar på bakgrunn av dette å utsette Tabu kurset til et høstkurs slik at vi får flere deltakerplasser.

**Vedtak**: Styret vedtar å utsette Tabukurset til et høstkrus. Spark VM avholdes foreløpig som planlagt på Hurdal syn- og mestringssenter 12. – 14. februar.

# SAK 149/20 Zoom-arrangementer 2021

15. desember skal det avholdes en digital karrierekveld med Helene Romset og Frida Maria Natland.

Styret tok en diskusjon på hvilke digitale zoom-arrangementer vi skal avholde i 2021. Styret skal fordele ansvarspersoner på mail, men arrangementene som skal forsøkes arrangeres våren 2021 er:

1. Lesesirkel
2. Digital jentekveld
3. Datingkurs
4. Gamingkveld
5. Kurs i podcastproduksjon
6. Aliaskvelder

**Vedtak:** Styret gleder seg til mange digitale arrangementer fremover og tar saken til orientering.